Document ID: 31995D0349

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 περί τροποποιήσεως της απόφασης 93/402/ΕΟΚ σχετικά με τους όρους υγειονομικού ελέγχου και την κτηνιατρική πιστοποίηση που απαιτούνται κατά την εισαγωγή νωπών κρεάτων προελεύσεως ορισμένων χωρών της Νοτίου Αμερικής, για να ληφθούν υπόψη ορισμένα στοιχεία που αφορούν την πολιτεία Goias (Βραζιλία) και την Αργεντινή (Κείμενο που παρουσιάζει ενδιαφέρον για τον ΕΟΧ) (95/349/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων υγειονομικού ελέγχου κατά τις εισαγωγές βοοειδών, χοιροειδών και αιγοπροβάτων, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων που προέρχονται από την Κολομβία, Παραγουάη, Ουρουγουάη, Βραζιλία, Χιλή και Αργεντινή, καθορίζονται από την απόφαση 93/402/ΕΟΚ (2), όπως τροποποιήθηκε τελευταία από την απόφαση 95/183/ΕΚ (3) 7 ότι, λόγω των υγειονομικών προβλημάτων που διαπιστώθηκαν στην πολιτεία Goias, αποφασίσθηκε το 1992 να ανασταλούν οι εισαγωγές νωπών κρεάτων που προέρχονται από την επικράτεια αυτή 7 ότι ο τελευταίος έλεγχος που διενεργήθηκε στη Βραζιλία εκ μέρους επιθεωρητών της Κοινότητας κατέδειξε βελτίωση της κατάστασης όσον αφορά τον αφθώδη πυρετό στην πολιτεία Goias 7 ότι, εξάλλου, λαμβανομένης υπόψη της επιδημιολογικής εκδήλωσης του αφθώδους πυρετού στα προβατοειδή και αιγοειδή, πρέπει να απαιτούνται ειδικές εγγυήσεις κατά τις εισαγωγές κρεάτων των εν λόγω ειδών 7 ότι, κατά συνέπεια, επιβλήθηκε περιφερειοποίηση στην Αργεντινή όσον αφορά τα κρέατα των ειδών αυτών 7 ότι η Αργεντινή δεν κατέγραψε εστίες αφθώδους πυρετού πάνω από ένα χρόνο 7 ότι δικαιολογείται, συνεπώς, να διευρυνθεί η περιοχή της χώρας αυτής, από την οποία τα κράτη μέλη επιτρέπουν την εισαγωγή νωπών κρεάτων των προβατοειδών και αιγοειδών 7 ότι είναι αναγκαίο, κατά συνέπεια, να τροποποιηθεί η απόφαση 93/402/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 93/402/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Ωστόσο, κατά τη διάρκεια των 30 ημερών που έπονται της ημερομηνίας εφαρμογής της παρούσας απόφασης, τα κράτη μέλη επιτρέπουν την εισαγωγή από τη Βραζιλία και την Αργεντινή νωπών κρεάτων που παράγονται και πιστοποιούνται σύμφωνα με τις ισχύουσες διατάξεις πριν την ημερομηνία αυτή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιουλίου 1995.

Labels: 3
18
17
6